4 ประสบการณ์ระทึก สัมผัสนาทีเฉียดตายบึมราชประสงค์
เกิดเหตุสะเทือนขวัญใจกลางเมืองกรุงอีกครั้ง เมื่อช่วงค่ำของวันที่ 17 ส.ค. 58 ได้เกิดเหตุระเบิดเสียงดังสนั่นเมือง มีเปลวไฟลุกไหม้รถจักรยานยนต์บริเวณสี่แยกราชประสงค์ ใกล้ศาลพระพรหม เอราวัณ ทั้งยังมีเศษกระจกแตกเต็มพื้นถนนจากแรงระเบิด ทำให้มีผู้บาดเจ็บนับร้อยราย และเสียชีวิตหลายศพ,ขณะที่ ช่วงเช้าวันนี้บรรยากาศสี่แยกราชประสงค์เป็นไปด้วยความเงียบสงัด เนื่องจากมีการปิดถนนรอบด้าน และมีเจ้าหน้าที่พิสูจน์หลักฐาน เจ้าหน้าที่อีโอดี ลงพื้นที่เกิดเหตุเพื่อมาเก็บหลักฐานเพิ่มเติม,สำหรับการสัญจรบริเวณดังกล่าว จะมีการเปิดถนนในช่วงเที่ยงวันนี้ รถไฟฟ้ายังเปิดให้บริการตามปกติ แต่มีเจ้าหน้าที่รักษาความปลอดภัยเข้มงวดมากขึ้นโดยเฉพาะสถานีสยามกับสถานีชิดลม ส่วนห้างสรรพสินค้าต่างๆ ใกล้กับพื้นที่เกิดเหตุได้เปิดให้บริการตามปกติเช่นกัน,รูปปั้นพระพรหมเสียหายเล็กน้อย คาดพรุ่งนี้เปิดให้สักการะได้,ทีมข่าวเฉพาะกิจไทยรัฐออนไลน์, ได้สอบถามไปยัง ,นางสุภาณี วัฒนวิจารณ์ กรรมการมูลนิธิทุนท่านท้าวมหาพรหม, ถึงความเสียหายของรูปปั้นท้าวมหาพรหมและบริเวณศาล โดยนางสุภาณี เปิดเผยว่า ความเสียหายขององค์ท่านท้าวมหาพรหมได้รับความเสียหายเฉพาะบริเวณคางด้านเดียว มีลักษณะบิ่นเล็กน้อย ไม่ถึงขั้นแตก และโดยรอบบริเวณศาลได้รับความเสียหายในจุดศาลานางรำ บริเวณฝ้าเพดาน หลังคา และรั้ว ซึ่งขณะนี้กำลังทำความสะอาด เก็บความเรียบร้อย ในวันพรุ่งนี้ประชาชนก็สามารถเข้ามาสักการะบูชาท่านท้าวมหาพรหมได้ตามปกติ,จากโศกนาฏกรรมดังกล่าว วิถีชีวิตของประชาชนบริเวณนั้นจะเป็นเช่นไรต่อไป ทีมข่าวได้ค้นหาผู้ที่อยู่ในพื้นที่ เพื่อมาเล่าประสบการณ์ระทึกขวัญให้ฟัง,(1) ช็อค ก้มลงไปกราบพระพรหมเสียชีวิตคาที่,เจ้าหน้าที่เทศกิจ, (ไม่ขอเปิดเผยชื่อ) เล่าให้ทีมข่าวฟังถึงเหตุระเบิดที่แยกราชประสงค์ ว่า ช่วงก่อนเกิดเหตุได้โบกรถอยู่บริเวณหน้าเซ็นทรัลเวิลด์ตามหน้าที่ปกติ แต่จู่ๆ ก็มีเสียงระเบิดดังสนั่นหวั่นไหวไปทั่ว จึงรีบวิ่งไปยังที่เกิดเหตุพบไฟกำลังลุกไหม้มอเตอร์ไซค์ ทั้งยังมีร่างผู้เสียชีวิตและบาดเจ็บจำนวนมาก นอกจากนี้ บริเวณศาลพระพรหมมีหญิงคนหนึ่งสภาพศพกำลังนั่งก้มลงไปกราบพระพรหมเสียชีวิตคาที่ด้วย,เทศกิจคนเดิม เล่าต่อว่า ช่วงเวลาดังกล่าวเป็นช่วงที่นักท่องเที่ยวกำลังเดินทางกลับเข้าที่พัก แต่ถ้าเป็นวันอื่นอาจจะมีผู้ได้รับบาดเจ็บและเสียชีวิตมากกว่านี้ เพราะว่าจะมีแม่ค้ามาขายของบริเวณศาลพระพรหม แต่เมื่อวานเป็นวันจันทร์งดขายของบนทางเท้า,(2) รอดหวุดหวิด รปภ.ศาลพระพรหม ออกเวรก่อนบึม 5 นาที,ด้าน ,นายพงษ์สถิตย์ เพ็งงาม พนักงานรักษาความปลอดภัย บริเวณศาลท้าวมหาพรหม, เปิดเผยกับทีมข่าวเฉพาะกิจไทยรัฐออนไลน์ ว่า ได้ทำงานเป็นพนักงานรักษาความปลอดภัยที่นี่ได้ 3 ปีแล้ว โดยมีหน้าที่ดูแลคนที่มากราบไหว้พระพรหมรวมถึงพวกมิจฉาชีพที่จะมาล้วงกระเป๋านักท่องเที่ยว และจะต้องเข้าเวรทุกวันตั้งแต่ 7 โมงเช้า ถึง 1 ทุ่ม พร้อมกับหมุนเวียนไปเข้าเวรดึกทุกๆ 15 วัน สำหรับศาลพระพรหมที่นี่คนจะเข้ามากราบไหว้เยอะช่วง 10 โมงและหลังจากทุ่มนึง ส่วนใหญ่จะเป็นคนจีนที่เข้ามาไหว้ เพราะว่าคนจีนจะนับถือพระพรหมมาก คนไทยจะมาไหว้ช่วงวันพระ วันเทศกาล แต่ช่วงหลังๆ ก็มีคนเวียดนามเข้ามากราบไหว้บ้าง,นายพงษ์สถิตย์ เล่าถึงวินาทีเฉียดตายว่า ช่วงที่เข้าเวรอยู่เหตุการณ์ปกติ ไม่ได้มีอะไรน่าสงสัย ต่อมาได้เปลี่ยนเวรกับเพื่อนตอน 18.50 น. และกำลังเดินไปขึ้นรถบริเวณหน้าห้างบิ๊กซี จากนั้นไม่นานก็มีเสียงระเบิดดังมาก เมื่อหันไปมองก็เห็นเป็นควันไฟพวยพุ่งอยู่บริเวณแยกราชประสงค์ แต่ไม่ได้เดินเข้าไปดูเพราะว่าเจ้าหน้าที่ได้กั้นพื้นที่ไม่ให้เข้ามา ส่วนเพื่อนร่วมงานที่มาเปลี่ยนเวรได้รับบาดเจ็บที่หน้าแข้ง ตอนนี้อาการปลอดภัยแล้ว,(3) ช่วงเวลาระเบิดทัวร์จีนลง คนเลิกงาน รถติดไฟแดง ,แม่ค้าขายพวงมาลัยและวินรถจักรยานยนต์ หน้าศูนย์การค้าอัมรินทร์ พลาซา เผยว่า เหตุระเบิดครั้งนี้น่ากลัวมาก แต่โชคดีที่เมื่อวานเป็นวันจันทร์ห้ามค้าขายบนทางเท้า ไม่เช่นนั้นคงมีผู้เสียชีวิตมากกว่านี้ และก็มีพวกที่แอบมาลักขายพวงมาลัยเหมือนกัน คิดว่าน่าจะโดนสะเก็ดระเบิดไปบ้าง น่าสังเกตว่าช่วงที่เกิดเหตุระเบิดเป็นช่วงเวลาที่คนจะมากราบไหว้พระพรหม รถทัวร์มาส่งนักท่องเที่ยวจีนกว่า 50 คนพอดี และยังมีพนักงานที่เพิ่งเลิกงานอีก นอกจากนี้ ยังเป็นช่วงสัญญาณไฟแดงด้านถนนหน้าศาลพระพรหม รถจักรยานยนต์จอดติดไฟแดงเยอะแยะ, วินรถจักรยานยนต์ เล่าถึงเหตุการณ์ระเบิดกลางกรุง, แม่ค้าขายพวงมาลัย กล่าวเสริม,(4) ภาพติดตา ชิ้นส่วนอวัยวะกระจายทั่ว,นายชัยยันตร์ ประดิษฐ์ พนักงานรักษาความปลอดภัย อาคารมณียาเซนเตอร์, เล่าถึงเหตุการณ์ระทึกขวัญให้ทีมข่าวฟังว่า ตอนเกิดเหตุเข้าเวรอยู่พอดี เมื่อมีเสียงระเบิดดังขึ้นคนวิ่งหนีกันวุ่นวายไปหมด ขณะที่ ตนได้วิ่งฝ่าฝูงชนเข้าไปดูที่เกิดเหตุ พบว่า มีไฟไหม้รถจักรยานยนต์และมีคนขับจักรยานยนต์รับจ้างนอนอยู่ข้างๆ รถ แต่ไม่ได้เข้าไปช่วยตอนนั้นกำลังตกใจและทำอะไรไม่ถูกได้แต่ยืนอึ้งกับภาพเหตุการณ์ตรงหน้าที่มีอวัยวะทั้งหัว แขน ขา กระจายไปจุดอื่นๆ พอเวลาผ่านไปพักหนึ่งก็มีเจ้าหน้าที่เข้ามาช่วยเหลือและเก็บเศษชิ้นส่วนอวัยวะไป จากนั้นไม่นานมีเจ้าหน้าที่ตำรวจเข้ามาบอกว่าให้ประชาชนถอยออกมาให้หมด เพราะว่าตอนนั้นยังมีระเบิดอีก 1 ลูก จึงรีบวิ่งถอยออกมา,หลังจากเกิดเหตุการณ์ดังกล่าว นายชัยยันตร์ ระบุว่า ยังสามารถใช้ชีวิตตามปกติ ไม่ได้เกรงกลัวว่าจะเกิดระเบิดขึ้นอีกครั้ง เพราะว่าเมื่อก่อนพวกที่มาชุมนุมบริเวณนี้ยังน่ากลัวมากกว่า มีการยิงหลอดไฟบริเวณถนนเพชรบุรีแตกหมดเลย เหตุการณ์ที่เกิดขึ้นมันก็น่ากลัวอยู่ เราก็ต้องฟังเจ้าหน้าที่เตือนเลยถอยออกมา,เหตุการณ์เลวร้ายที่เกิดขึ้นครั้งนี้ ทีมข่าวเฉพาะกิจไทยรัฐออนไลน์ ขอไว้อาลัยให้แก่ผู้เสียชีวิต และขอเป็นกำลังใจให้ผู้ที่บาดเจ็บทุกท่าน.
จากโศกนาฏกรรมดังกล่าว วิถีชีวิตของประชาชนบริเวณนั้นจะเป็นเช่นไรต่อไป ทีมข่าวได้ค้นหาผู้ที่อยู่ในพื้นที่ เพื่อมาเล่าประสบการณ์ระทึกขวัญให้ฟัง
ระเบิดราชประสงค์,ระเบิด,ระเบิดแยกราชประสงค์,ทีมข่าวเฉพาะกิจไทยรัฐออนไลน์,ราชประสงค์,ระเบิดพระพรหม,ระเบิดสยาม,ระเบิดรุนแรง,วางระเบิด,ระเบิดรถยนต์,แยกพระพรหม,ศาลพระพรหม,ศาลพระพรหม เอราวัณ,ปทุมวัน,ข่าวระเบิด,ข่าว,ไทยรัฐออนไลน์,ข่าวทั่วไทย